google/wiki40b huggingface dataset:
Pandan (Catanduanes)

Pandan (Bayan ng Pandan) er en kommune i Filippinene. Kommunen tilhører øyprovinsen Catanduanes, som ligger øst for Luzon. Folkemengden var på 20 516 innbyggere i 2015.
Psoralis

Utseende

Små til middelsstore (vingespenn gjerne 20-30 millimeter), brune smygere, gjerne med små, hvite flekker på vingene. Undersiden er gjerne noe lysere farget enn oversiden. Artene er regnet som vanskelige å skille fra hverandre.

Levevis

De aller fleste har larver på gress eller andre enfrøbladete planter.

Utbredelse

Slekten er utbredt i Mellom- og Sør-Amerika sør til Bolivia.
Huset Grip

Huset Grip (polsk Gryf, tysk Greif) var Pommerns fyrsteætt fra 1100-tallet til den utslukket på mannssiden i år 1637. Kung Erik av Danmark, Norge og Sverige (kjent som Erik av Pommern) tilhørte ætten likesom også tronfølgeren han (uten framgang) utså for Norden, hertug Bogislav IX av Pommern.
Griffen i ættens våpen inngår gjennom kong Eriks forsorg i såvel Skånes som Malmös våpen, og også gjennom lokal tilknytning i den tyske delstaten Mecklenburg-Vorpommerns samt de polske byene Słupsks og Tczews.
Utah State University

Sport

På det sportslige plan er universitetet best kjent for sitt herrelag i basketball (Aggies). Laget spiller sine hjemmekamper i Dee Glen Smith Spectrum. Fram til 1970 ble kampene spilt i George Nelson Fieldhouse, oppkalt etter nordmannen Jørgen Nilsen.
Bert van Marwijk

Spillerkarriere

Som angreps- og midtbanespiller spilte han 393 kamper i den øverste nederlandske divisjonen Eredivisie.

Trenerkarriere

I 1982 begynte han overgangen til fotballtrener og ble i 1988 trener på heltid. Som trener klarte van Marwijk å få det vesle laget til Fortuna Sittard til finalen i KNVB Cup i 1999. I 2002 ledet han Feyenoord til seier i UEFA-cupen 2001/02. I juli 2004 ble han manager for Borussia Dortmund og ble etterfulgt av Ruud Gullit som Feyenoord-trener.
I desember 2006, etter to og en halv sesongs stagnasjon i midten av Bundesliga-tabellen, bekjentgjorde klubben og van Marwijk at de ville gå skilte veier på slutten av 2006/2007-sesongen. Den 18. desember 2006 skilte Borussia Dortmund og van Marwijk lag tidligere enn bekjentgjort. Han ble erstattet som trener av Jürgen Röber.
I juni 2007 vendte han tilbake til Feyenoord med målet om å retablere laget til høydene i nederlandsk fotball. Som et ledd i dette målet brakte han tilbake en favorittsønn av Feyenoord, i Giovanni van Bronckhorst og skaffet også Tim de Cler, Kevin Hofland og Roy Makaay. Hans tilbakekomst ble suksessrik med Feyenoords seier i KNVB-cupen i 2008.

Nederland

Det viste seg at ble en kort tilbakekomst, for på slutten av 2007/2008-sesongen ble det bekjentgjort at van Marwijk ville etterfølge Marco van Basten som hovedtrener for det nederlandske fotballandslaget etter EM i fotball 2008. Under sine to opphold som Feyenoord-trener, fem sesonger sammenlagt, avsluttet det på en andreplass én gang i Eredivisie i 2000/2001-sesongen. Han ble etterfulgt som Feyenoord-trener av Gertjan Verbeek.
Hans lederstab som hovedtrener på det nederlandske fotballandslaget innbefattet forhenværende internasjonale spillere som Frank de Boer, Philip Cocu samt Dick Voom. Den 27. juni ble det klart at van Marwijk gikk av som landslagstrener for Nederland etter at laget endte på sisteplass i sin gruppe og ikke klarte å spille seg videre til sluttspill, til tross for at Nederland på forhånd var regnet som en av favorittene til å vinne mesterskapet.

Australia

Han var landslagstrener for Australia i VM i fotball 2018 i Russland.
Fylkesvei 4292

Fylkesvei 4292 går mellom Lagård og Eie i Eigersund kommune. Veien er 151 m lang.
Strekningen mellom Hestvad og Eie rundkjøring var opprinnelig del av fylkesveien.
Frem til 2019 hadde veien betegnelsen fylkesvei 79.
Signe Dahl

Familie

Signe Dahl var datter av agent Peter Marius Dahl og skuespiller Charlotte Hansen (1855-1904), og datterdatter av skuespiller Carl Andreas Hansen. Hun ble gift med arkitekt Olvar von der Fehr Ibsen (1886-1968). Ekteskapet ble oppløst.

Liv og virke

Allerede ved femtenårsalderen ble Signe Dahl titulert som skuespiller. Hun medvirket i ung alder ved flere forestillinger i Fredrikstad, også sammen med moren. Hun turnerte blant annet med selskapet Sommerteatret, under ledelse av R. Hallseth.
Signe Dahl var i 1903 ved Olaus Olsens teaterselskap i Trondheim, hvor hun fikk det som er regnet som hennes offisielle scenedebut 9. desember i rollen som Katie i Gamle Heidelberg. Der fikk hun et kortvarig engasjement ved Folketeatret.
Signe Dahl var i 1904-1905 elev ved Den nationale Scene i fødebyen Bergen, hvor hun var skuespiller frem til 1909.
Lakhimpur (distrikt)

Demografi

Ved folketellingen i 2011 var det 1 040 644 innbyggere i distriktet, mot 889 010 i 2001. Den urbane befolkningen utgjør 8,77 % av befolkningen.
Barn i alderen 0 til 6 år utgjorde 14,50 % i 2011 mot 16,91 % i 2001. Antallet jenter i den alderen per tusen gutter er 958 i 2011 mot 967 i 2001.
Genetisk slektskap

Genetisk slektskap betegner andelen av gener to individer har til felles. Denne forståelsen av slektskap brukes mest innen enkelte arter, men kan med visse forbehold også brukes på tvers av ulike arter.
I arter der ingen individer har mer enn én forelder, fins det en alternativ definisjon, se slektskap (evolusjon).

Førstegradsslektninger

Førstegradsslektninger er slektninger som i snitt har 50 % av arveanleggene felles, altså barn, forelder eller søsken.

Genetisk slektskap innenfor en art

Når man vil beregne slektskapet mellom to individer innen samme art, f.eks. mellom to mennesker, ser man bort fra likheter som deles av alle individer i arten.
Strengt tatt betegner altså slektskap andelen av gener som varierer i den aktuelle arten, som to individer har til felles.
Dette kan være godt å vite når man hører at man har 98,4 % av genene til felles med sjimpansen, men bare 50 % med storebroren sin.
I og med at alle mennesker uansett deler 99,8 % av genene sine, er det totale antallet gener man deler med en bror altså 99,9 %.
Men når man ser bort ifra de 99,8 % som man også deler med alle mennesker, har søsken altså 50 % til felles av resten.
Man må skille mellom to grunnleggende forskjellige forplantningssystemer.
Slektskap beregnes nokså forskjellig i arter der alle individer har to foreldre, og i arter der noen individer kun har én forelder.
Mennesket hører som kjent til den første kategorien.

Genetisk slektskap mellom ulike arter

Det er også mulig å bruke det samme målet på slektskap på tvers av arter.
I dette tilfellet bruker man samtlige artens gener, ikke bare de som varierer innen arten.
Metoden som brukes i dette tilfellet, er vanligvis såkalt DNA–DNA-hybridisering.
Ved denne metoden måler man hvor like DNA-strengene fra de respektive artene er.
Man må imidlertid være klar over at genetisk likhet ikke nødvendigvis er ensbetydende med evolusjonær slektskap.
Problemet med denne metoden er altså at resultatet kan være vanskelig å tolke.
Derfor bruker man vanligvis den evolusjonære slektskapsdefinisjonen for å bestemme slektskap mellom arter.
Ett tolkningsproblem av genetisk slektskap/likhet mellom arter er at det kan være asymmetrisk:
Mengden DNA kan variere sterkt mellom arter.
Gitt at én art har lite DNA og den andre mer DNA, vil den førstnevnte være «nærmere beslektet» med den sistnevnte enn den sistnevnte med den førstnevnte.
Et annet tolkningsproblem oppstår i det ikke uvanlige tilfellet at gensekvensene endrer seg fortere i én gren av stamtreet enn i en annen.
En art på en gren med veldig foranderlige gener vil da ifølge en genetisk slektskapsanalyse være i mindre slekt med andre arter enn stamtreet skulle tilsi.
Jon Harald Nordbrekken

Finans

Nordbrekken var daglig leder i Intrum Justitia fra 1988 til han i 1991 grunnla Aktiv Kapital, hvor han var daglig leder frem til 1998 og deretter styreleder til 2004.
Sammen med Øystein Stray Spetalen grunnla Nordbrekken i 2005 Bank2 og det tidligere morselskapet B2Holding.

Idrett

Nordbrekken har ved siden av finanskarrieren vært styreleder i Strømmen Idrettsforening og Vålerenga Fotball, samt styremedlem i Norges Fotballforbund.
Han var styreleder i Vålerenga i seks år fra 1995 og mannen som hjalp klubben med å signere John Carew rett foran nesa på rivalen Lillestrøm.
Nordbrekken gjorde comeback i klubben i 2009 og ble året etter klubbens nest største eier etter Tor Olav Trøim.
Gjennom sitt private investeringsselskap Valset Invest ble Nordbrekken i 2018 ny investor i Lillestrøm Sportsklubb, og hjalp klubben med å lånefinansiere kjøpet av den nigerianske midtbanespilleren Raphael Ayagwa.
Carphontes

Utseende

Middelsstore, brune trebukker. Antennene er tynne og lengre enn kroppen. Pronotum er mye bredere enn langt, nærmest klokkeformet sett ovenfra, med en skarp, bakoverrettet tann langt bak på hver side. Dekkvingene har rundede sider, fint men tydelig punkterte. Dekkvingene kan ha en flekk av hvite skjell bakerst ved sømmen.

Levevis

Larvene lever i død ved, gjerne under barken av nyfelte stokker av bartrær.

Utbredelse

Slekten er vidt utbredt i Mellom- og Sør-Amerika, fra det sørlige Mexico i nord til Bolivia i sør.
Skærsø

Skærsø var et gods og et stamhus i Danmark. Herregården Skærsø ble kjøpt av Hans Benzon (1650–1704), som var stamfar til «3. adelige linje av 1679» av Benzon-slekten. Christian Benzon opprettet stamhuset i 1722. Han døde barnløs i 1730, og Sophie Amalia Benzon (gift med Andreas Rosenpalm) tiltrådte stamhuset. Hun gav i 1754 avkall på stamhuset til fordel for sine fetre Christian Ulrich von Nissen (1691–1756) og Christian Siegfried von Nissen (1690–1763). Det var i opprettelsesbrevet bestemt at dersom personer utenfor Benzonfamilien tiltrådte stamhuset, skulle de ta det benzonske navn og våpen etter å ha fått kongelig patent på dette, og Christian Ulrich og Christian Siegfried tok dermed navnet von Nissen-Benzon. Christian Ulrich var barnløs og Christian Siegfried hadde to døtre. Stamhuset fulgte derfor Christian Siegfrieds eldste datter Christine Sophie von Nissen-Benzon (1734–1772), gift med oberst Jacob Ludvig de Vauvert (1727–1809), som tok navnet de Vauvert-Benzon for å bli stamherre til sin frues gods. Deres datter Frederikke Christiane de Vauvert‑Benzon var gift med rittmester Henrik Fischer (1734–1794), og deres sønn major og stamhusbesitter Jacob Ludvig Fischer (1776–1833) ble opptatt i den danske adelstanden med navnet von Fischer‑Benzon i 1805.
Grunnkretser i Ullensvang kommune

Grunnkretser i Ullensvang kommune er delområder og grunnkretser som seksjonerer Ullensvang kommune, Hordaland, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
Refstad transittmottak

Refstad transittmottak, tidligere Løren asylmottak, er et asylmottak på Løren i Oslo, etablert i byggene tyskerne satte opp under andre verdenskrig i forbindelse med utvidelsen av Aker sykehus.
Etter krigen ble Statens Attføringsinstitutt etablert her. Pasienter kom fra hele landet til behandling for medisinske, sosiale og yrkesmessige problemer.
Radioadressa

Relansering

Radioadressa ble relansert 6. april 2011 med ny musikprofil, nye jingler, Soft-AC-format og slagordet "Behagelig stemning og god musikk".

Ledelse

Sjefredaktør for Adresseavisen var Arne Blix, nyhetsredaktør var Kirsti Husby og digitalsjef var Atle Bersvendsen.
William Bowman

Bakgrunn

Han var født som 3. sønn av en bankier og amatør-botaniker og -geolog. Bowman var elev ved Hazelwood School nær Birmingham fra 1826.  En ulykke i barndommen med krutt antas å ha innvirket på hans interesse for medisin og han var lærling under kirurgen Joseph Hodgson ved Birmingham General Hospital i 1832.  I 1837 forlot han Birmingham for å fortsette sine studier innen kirurgi ved King's College London der han fungerte som en prosektor under Robert Bentley Todd, professor i fysiologi.
Rødstrupe (bok)

Handling

Tilbake i Norge etter et langt utenlandsoppdrag får Harry Hole et oppdrag der han deltar i sikkerhetsopplegget i forbindelse med president Bill Clinton sitt norgesbesøk. Ved en misforståelse skyter og sårer Harry Hole en amerikansk Secret Service-agent. Denne hendelsen blir dysset ned og Hole sparkes oppover til overvåkingspolitiet. Her får han kunnskap om at en automatrifle av merket Märklin, som er verdens attentatvåpen nummer en, har havnet i Oslo. Harry Hole er raskt på sporet av norske frontkjempere, nynazister og en kontakt med kodenavnet Prinsen som tilsynelatende har forbindelser til politiet. En morder går løs i Oslo.
Appell

Appell har flere betydninger på norsk. Ordet blir brukt om «en sterk oppfordring til handling, hjelp eller uttalelse» eller om «en kort, inntrengende eller agitatorisk tale på et politisk møte eller liknende». 
Ordet kan også bety «virkning eller tiltrekningskraft», ofte brukt i uttrykket «å ha appell». eller «anke», altså et klagemål på en avgjørelse eller et juridisk krav om ny vurdering i en høyere rettsinnstans.
I tillegg kan appell betegne «et militært signal til samling», eller selve samlinga, «et lett slag i gulvet med foten i fekting eller gymnastikk», «en taktmarkering med foten under marsjering». 
Synonymer til verbet «appellere (til)» er «tiltale», «oppfordre» og «anke».
Florian Lungu

Bakgrunn

Florian Lungu, som er kjent som Moșu («Gubben»), ble født inn i en musikerfamilie (faren var kirkekormester og musikklærer) og gikk på et musikkgymnas før han fortsatte sine studier ved Musikkhøyskolen i București (med komposisjon som hovedfag), som han avsluttet i 1966.

Karriere

Etter endt studium arbeidet han en kort stund som musikklærer på musikkgymnaset i byen Giurgiu, før han ble ansatt som musikkredaktør i det statlige kringkastingsselskapet i București. Han var ansatt der mellom 1967 og 2008. Gjennom årene har han laget mer enn 7 000 musikkprogrammer, både for radio og for fjernsyn, og har skrevet omtrent 4 000 musikkartikler. 
Ved siden av musikkredaktørjobben har han også arbeidet som konferansier ved de aller fleste jazzfestivalene i Romania. Et av resultatene av den rumenske revolusjonen i 1989 er at jazz er blitt undervisningsfag på noen av musikkhøyskolene, og Lungu har undervist i jazzens historie ved Musikkhøyskolen i București (1990-1996, og igjen fra 2005), ved Musikkhøyskolen i Cluj-Napoca (mellom 1997 og 2000) og ved «Richard Oschanitzky» Musikkfakultetet, Tibiscus-Universitetet i Timișoara (2005-2011).
Han har fått flere musikkstykker dedikert til seg: Blue Bloody Moșu Blues av Romeo Cosma, Pantofii de lac ai lui Moșu av Dan Mândrilă og Mircea Tiberian, Moșu Blues og Epu Blues av Johnny Răducanu, Uite Moșu, nu e Moșu av Garbis Dedeian og Gubben av den rumenskfødte svenske jazzpianisten Ion Baciu jr..
Han var en av medstifterne av Asociația Română de Jazz («Det rumenske jazzforbundet») i 1990.
Trelleborg (Sverige)

Historie

Trelleborg nevnes for første gang i 1257, men var bebodd allerede på 700-tallet. Navnet Trelleborg kommer fra en trelleborg som er fra vikingtiden. Borgen ble oppdaget på 1980-tallet, og ble restaurert på 90-tallet. Den blir i dag bygget videre ut, og den nye Trelleborgen skal være klar sommeren 2007.
Trelleborg første kirke, St Nicolai kyrka, ble påbegynt på 1200-tallet og er tegnet av arkitekten Helgo Zettervall. Det ble også bygget et stort fransiskanerkloster i 1247 eller 1267, men det er bare små deler av grunnmuren som fortsatt står på Gamla torg. 
Trelleborg ble med på flyttelasset da den danske prinsessen Sophia giftet seg med den svenske kongen Valdemar Birgersson. Trelleborgerne begynte da å betale skatt til Sophia og Valdemar.
Jun Wada

Karriere

Jun Wada startet sin profesjonelle karriere i FC Tokyo i 1996.
Frans Widerberg

Bakgrunn og familie

Han var sønn av arkitektassistent Ingrid Christine Blom (1909–1983) fra Fredrikstad og murmester Nicolai Magnus (1905–1960).
I 1960 giftet han seg med Aasa Brækka (født 1939), som også var elev ved Statens kunstakademi. Sammen fikk de sønnene Nicolaus Magnus Widerberg (født 1960) som er grafiker og billedhogger, og Thomas Widerberg (født 1964) som er fotograf og komponist.

Widerbergs kunstuttrykk

Widerberg var regnet som en av Norges fremste grafikere og malere. Hans kunst er karakterisert som nyfigurativ, preget av primærfarger (rødt, gult og blått).
Han blandet ikke fargene med hvitt eller svart, men brukte dem som regel helt rene og klare. Han er kjent for å eksperimentere med fargenes egenkontrast for på den måten å skape en spennende dybde i sine bilder. Hester, ryttere og kropper som svever i et nesten drømmeaktig univers, er noe som går igjen i hans kunst.
Han malte ofte store formater, og en del av bildene viser hester og mennesker i det ytre rom. Livsbegjær er et viktig tema hos Widerberg. Bildene har ofte noe med lys å gjøre, og flere bilder viser også nordlys.
En mindre kjent side er at han i tillegg til sine mere karakteristiske og lettgjenkjennelige verker også laget landskapsmalerier i nærmest naturalistisk stil.
Melodi Grand Prix 1999

Sendingen

Også dette året ble sendingen holdt på NRK Marienlyst med Rune Gokstad og Øystein Bache som programledere. NRK hadde som året før, invitert komponister til å sende inn bidrag, og for første gang i en norsk finale var ingen av finalemelodiene på norsk.  
Geir Langslet ledet det lille orkesteret. Dette var siste gang NRK brukte et orkester til å akkompagnere sangene, siden 2000 har all musikk vært ferdiginnspilt. Unntaket var i 2015, da Kringkastingsorkestret var tilbake for et år. 
Stephen Ackles og Tor Endresen vendte tilbake til konkurransen, mens popartisten Mette Hartmann var forhåndsfavoritten. De fleste artistene var ukjente, men både Van Eijk og Toril Moe hadde deltatt i talentkonkurransen Stjerner i sikte, hvor sistnevnte vant sesongen 1997. Dag Brandth var låtskriver og vokalist i guttegruppa Shatoo sent på 1980-tallet.
Vinneren ble stemt fram gjennom telefonavstemning og en fagjury. Van Eijk vant konkurransen suverent.

Hendelser

Før finalen truet Stephen Ackles med å trekke seg fra konkurransen. Årsaken var at NTB hadde kalt ham «Elvis-imitator». «Ett sted må grensa gå. Etter alle disse årene er jeg lei av å bli karakterisert som 'Elvis-imitator'. Jeg trekker meg fra finalen i Melodi Grand Prix dersom merkelappen Elvis-imitator blir sittende.» sa Ackles. NTB nektet å beklage karakteristikken, og Ackles gjorde aldri alvor av truslene. 
Samtlige åtte norske finalelåter hadde engelsk tekst, noe som fikk Norsk Målungdom til å oppfordre til boikott av konkurransen.
Dette året fungerte telefonavstemningen prikkfritt, og 282 000 nordmenn fikk avgitt sin stemme via telefon. Dette var den mest vellykkede telefonavstemningen Telenor hadde hatt til da. Sendingen fikk også ros i pressen. VG kalte finalen for «tidenes beste» og mente vinnerlåten hadde potensial. Dagbladet mente vinnerlåten var catchy. «Norge har fått en ny popartist. Denne låta kommer vi langt med i Jerusalem.» Van Eijk fikk også en stor hit med «Living My Life Without You». Låten lå ti uker på VG-lista med tredjeplass som beste notering. Albumet Where I Belong lå 14 uker på albumlista, og Van Eijk ble kåret til «Årets mannlige artist» under Hit Awards samme høst.
Den norske finalen ble sett av 1 270 000 seere, det samme som året før.
Coniotrogus

Utbredelse

Arten lever i Tibet.
Melodi Grand Prix 2016

Sendingen

Rundt tusen låter kom inn til NRKs åpne konkurranse, noe som var på nivå med rekordåret 2010. I tillegg oppsøkte redaksjonen utvalgte artister og låtskrivere for å få dem til å bidra med låter til konkurransen. En jury bestående av prosjektleder Stig Karlsen, musikkansvarlig Jan Fredrik Karlsen og musikkprodusentene Pia Skevik og Marie Komissar, plukket ut ti av de innsendte bidragene til finalen i Oslo Spektrum lørdag 27. februar. 
Artistmanager Jan Fredrik Karlsen tok dette året over som musikkansvarlig for Melodi Grand Prix etter Vivi Stenberg. Karlsen fortalte at han bevisst ikke ville gå etter de største navnene, men heller ferske artister som «ikke er helt fullblods ennå». Artistene ble presentert under en pressekonferanse 19. januar 2016, og låtene ble sluppet 2. februar. Tross Karlsens strategi var det flere kjente navn i startfeltet, med Stage Dolls, Freddy Kalas og Agnete Johnsen som de mest kjente. 
Programledere var Kåre Magnus Bergh og Silya Nymoen. De ledet også konkurransen i 2015, og underveis i sendingen dukket flere tidligere Melodi Grand Prix-vinnere opp på scenen. Kate Gulbrandsen sang «Mitt liv» fra 1987, fjorårsvinnere Mørland og Debrah Scarlett sang «A Monster Like Me» og Åse Kleveland sang «Intet er nytt under solen» fra 1966. Tidligere deltaker Reidun Sæther og 2004-vinner Knut Anders Sørum sang «Adieu» fra 1982, «Mil etter mil» fra 1978 og «Optimist» fra 1989. Etter dette dukket Jahn Teigen overraskende opp og framførte «Voodoo» fra 1976 – iført skjelettdrakt. Artistene hedret også avdøde Nora Brockstedt, Norges første Melodi Grand Prix-vinner. 
Seerne kunne stemme på de ti finalelåtene per SMS, og de fire låtene som fikk flest stemmer, gikk videre til gullfinalen. Der ble de fire gullfinale-låtene framført på nytt, før seerne stemte en gang til. Den klare vinneren ble Agnete Johnsen med «Icebreaker». Hun fikk dermed representere Norge i Eurovision Song Contest i Stockholm.

Hendelser

Opprinnelig skulle Freddy Kalas stille med «Happy Rush». Låten ble imidlertid diskvalifisert fra konkurransen, fordi den var for lik «Cannabus» som han ga ut i 2011. NRK lot likevel Kalas få delta med en annen sang – «Feel Da Rush». Avgjørelsen var omdiskutert, og flere kommentatorer mente Kalas ikke burde fått delta med en ny sang. Tross kritikken ble «Feel Da Rush» den desidert mest populære låten på forhånd. Fram til finaledagen var Kalas' låt spilt tre millioner ganger på strømmetjenesten Spotify, det tilsvarte 90 prosent av alle avspillinger av årets finalelåter. «Feel Da Rush» ble også en stor hit og lå hele 21 uker på VG-lista med en andreplass som beste notering. Vinneren «Icebreaker» lå fire uker på lista, med en ellevteplass som beste notering.
Den norske finalen ble sett av 1 313 000 seere, det høyeste seertallet siden finalen i 2010.
Neonforbrenning

Neonforbrenning er fellesnavnet på fusjonsprosesser i en massiv stjerne der neon fusjonerer til oksygen og magnesium som akkumuleres i stjernens sentrum. Neonforbrenningen finner sted i stjerner > 8 M☉ når de har est opp til røde superkjemper og starter når temperaturen når 1,6 milliarder K. En stor del av energien som frigjøres ved neonfusjonen frigjøres i form av nøytrinoer i stedet for varme. Det gjør at stjernens frobrenningshastighet øker markant ettersom strålingstrykket, som forhindrer stjernens kollaps, ikke øker i samme takt som forbrenningen. Stjernens neonkjerne forbrennes raskt og allerede etter ca. 1 år er temperaturen høy nok til at oksygenforbrenning kan starte dersom stjernen er tung nok.
Språk i Mexico

Det snakkes et stort antall språk i Mexico. Mexico er det landet i verden med flest spansktalende; av de 112,3 millioner innbyggerne snakker de fleste spansk. Det fins ingen erklæring som sier at spansk er landets offisielle språk, selv om det de facto har denne rollen. Fra og med 1992 definerer den meksikanske grunnloven landet som «flerkulturelt». Myndighetene har registrert 62 indianske språk, som ifølge Ley de los Derechos Lingüísticos («Loven om språklige rettigheter») av 2001, regnes som «nasjonalspråk» og er likestilte med spansk.
Inndelinga av de indianske språka i Mexico pleier vanligvis å gruppere dialekter som ikke er innbyrdes forståelige, sammen som ett språk. For eksempel regner de meksikanske myndighetene nahuatl som ett språk, selv om mange av dialektene er svært forskjellige. Noen lingvister regner mange av dialektene som egne språk, og tallet på antall språk i Mexico kan dermed høynes til over 100.

Spansk

Selv om spansk ikke regnes som offisielt språk i Mexico, har bruken av språket i undervisning og offisielle dokumenter gjort det til de facto offisielt språk i landet. Litt over 99 % av innbyggerne snakker språket, enten som morsmål eller som andrespråk.
Spansken som snakkes i Mexico (kalt meksikansk-spansk), skiller seg fra variantene som snakkes i andre spansktalende land. I Mexico brukes et stort antall lånord fra nahuatl og andre indianske språk. Fonologisk sett har meksikansk-spansk også flere særegenheter.